3 (daina)

Istorija

„3“ dainos prodiuseris yra švedų dainų autorius ir prodiuseris Max Martin, kuis dirbo su Spears prie jos ankstesnių hitų, tokių kaip „…Baby One More Time“, „Oops!…I Did It Again“, „Stronger“ ir kiek naujesniu „If U Seek Amy“. Spears įrašė šią dainą Švedijoje per savo koncertinio turo „The Circus Starring: Britney Spears“ Europos etapą.

Kritikų atsiliepimai

Po radijo debiuto „3“ buvo daugumos teigiamai įvertinta daina, panaši į Spears „If U Seek Amy“. Pasak žurnalo „Billboard“, „If U Seek Amy“ buvo gan dviprasmiška daina, o „3“ žodžiai yra vieni iš nepadoriausių iš Spears singlų.
„Digital Spy“ dainą apibūdino teigiamai, teigdami, kad daina yra apie grupinį seksą, ir gyrė Martin darbą už greitą tempą ir electro garsą.
„Rolling Stone“ dainą irgi įvertino dainą teigiamai, girdami už greitą tempą bei spalvingus dainos žodžius. Taip pat palygino šią dainą su Flo Rida dainomis, teigdami, kad tai geresnis šokių muzikos kūrinys negu tokio tipo kūriniai albumuose „Blackout“ ar „Circus“.

Vaizdo klipas

Vaizdo klipas dainai „3“ buvo nufilmuotas spalio 5 ir spalio 6 dienomis. Klipo režisierius Diane Martel, o choreografai Tone & Rich. Iki pasirodsant klipui į oficialią svetainę buvo kas dieną parodomos arba trys nuotraukos, arba trys trumpi klipai, pristatantys vaizdo klipą. Klipas, debiutavęs spalio 30 d., sulaukė daug teigiamų atsiliepimų dėl choreografijos, idėjos ir seksualumo.  
Klipas prasideda Spears dedant papuošalus ir pasipurškiant jos sukurtais kvepalais „Circus Fantasy“. Prasidėjus dainos žodžiams, ji rodoma baltame fone. Paskui ji su keliomis šokėjomis šoka prie vertikaliai pastatyto stulpo. Klipe žodis „sin“ (nuodėmė) pakeistas į „this“ (šis). Per priedainius ji šoka lyg brūkšninio kodo fone su keliais šokėjais.

Pasirodymas topuose

2009 m. spalio 7 d. „3“ įžengė į Billboard Pop Songs topą #38 pozicijoje, ir tai 24-tas Britney singlas šiame tope. Britney tapo daugiausiai singlų turėjusia šiame tope atlikėja. Daina debiutavo Billboard Bubbling Under Hot 100 Singles tope keturioliktoje vietoje. 2009 m. spalio 9 d. „3“ debiutavo Švedijos Sverigetopplistan tope ketvirtojoje pozicijoje ik dėl atsisiuntimų, ir tai yra geriausiai debiutavęs singlas šiame tope po Britney 2008 m. singlo „Womanizer“, kuris debiutavo net pirmoje vietoje.
O Billboard Hot 100, „3“ debiutavo 2009 m. spalio 24 d. topo viršūnėje, ir tapo trečiuoju Britney pirmos vietos singlu JAV, po „…Baby One More Time“ (1999) ir „Womanizer“, kuris pasiekė pirmąją vietą tą pačią savaitę lygiai prieš metus. Spears tapo pirmąja ir vienintele atlikėja, debiutavusi topo pirmoje vietoje per pastaruosius trejus metus.  Per pirmąją savaitę buvo atsisiųsta daugiau nei 255 000 legalių singlo kopijų ir tai yra pavykę tik „Black Eyed Peas“ su savo singlu „Boom Boom Pow“. Iki dabar yra parduota šio singlo 1 150 000 legaliai atsisiųstų kopijų.
Kanados Canadian Hot 100 tope debiutavo #86 pozicijoje. Tačiau, jau kitą savaitę daina padarė šuolį į pirmąją vietą. Australijoje daina debiutavo penktame topo dešimtuke tik dėl parsisiuntimų. Ir jau kitą savaitę pasiekė #7 vietą, ir tai ya didžiausias šuolis ARIA topo istorijoje nuo 1992 m.  Spalio 2 d. debiutavo gan aukštoje 16-oje pozicijoje Naujosios Zelandijos tope. Brazilijoje „3“ debiutavo net 5-oje pozicijoje ir netrukus pasiekė topo viršūnę.
Jungtinėje Karalystėje „3“ debiutavo septintoje pozicijoje lapkričio 17 d. ir tapo Spears 20-uoju top dešimtuko singlu JK tope. Kitose Europos šalyse daina pasiekė top dešimtuką ar dvidešimtuką. Turkijoje „3“ debiutavo #1 vietoje ir tapo jos trečiu pirmos vietos hitu šiame tope, ir jai vienintelei yra taip pavykę.